stanford-oval/wikipedia huggingface dataset:
שכונת ידידיה
פיתוח השכונה

השכונה מאופיינת בבתים פרטים בבנייה לא מוסדרת על מגרשים גדולים יחסית, במקבצי בתים פזורים בין שדות ופרדסים. במהלך השנים המקום נשכח ולא זכה לפיתוח עירוני. רק בשנת 2013 חוברו בתי השכונה למערכת ביוב מוסדרת.
נחל כופר, המנקז את אזורי כפר המכביה והפארק הלאומי ברמת גן, חוצה את השכונה ומתחבר לנחל אילון. הנחל היה מקור להצפות שהתרחשו בשכונה כמעט מדי חורף. בדרכו אל נחל אילון חצה נחל כופר דרך עפר הנקראת כיום רחוב גורית קדמן (ע"ש הרקדנית, חוקרת הפולקלור וכלת פרס ישראל). בשנת 2015, במסגרת עבודות הפיתוח של פארק אריאל שרון הועתק קטע מנחל כופר, העובר בתוך שכונת ידידיה, לתוך אפיק טבעי בשטחים הפתוחים של הפארק.
הערות שוליים

↑  שכנות-הספר של תל־אביב, ידיעות עיריית תל אביב, 15 בדצמבר 1949
↑  מירי ריילי, שכונת ידידיה תסופח לתל אביב, באתר הארץ, 22 ביוני 2001
↑  הביוב מגיע לשכונת ידידייה אחרי 59 שנים!, באתר הקהילתי של שכונות דרום תל אביב
↑  נחל כופר באתר פארק אריאל שרון
רייהן

רייהן (בגרמנית: Riehen; בגרמנית שווייצרית: Rieche) היא עיר בקנטון בזל-שטאדט שבשווייץ. יחד עם העיר בזל עצמה ועם העיר בטינגן, רייהן היא אחת משלושת היישובים היחידים בקנטון.
רייהן היא העיר הראשונה בשווייץ שבחרה באישה לתפקיד ציבורי, טרודי ספת-שווייצר, שנבחרה לכהן כחברה במועצת העיר ב-1958.
היסטוריה

כבר לפני 50,000 היה האזור מיושב באוכלוסיית האדם הניאנדרטלי. ההשערה היא שישוב קבוע ורצוף התקיים כאן מאז ראשית האלף ה-3 לפנה"ס. במאה ה-6 לערך הקימו כאן האלמאנים ישוב. האזכור הראשון של היישוב הוא משנת 751 בשם Wahinhofen (כיום ווקנהוף). האזכור הראשון של השם רייהן הוא משנת 1113.
ב-1270 השתייכה רייהן לדיוקסיה של בזל. בשנים 1444 – 1446 נבזזה רייהן ונשרפה כתוצאה מקרב יקוב הקדוש דה בירס. ב-1522 הייתה רייהן נחלה של העיר בזל שיחד אתה היא חוותה את הרפורמציה הפרוטסטנטית. במהלך מלחמת שלושים השנים הייתה רייהן תחת כיבוש צבאי. את הכפר פקדו גם פליטים רבים.
ב-1833 פוצל קנטון בזל לשניים. יחד עם קליינהינינגן (מאז 1908 מחוז בזל) ועם העיירה הקטנה יחסית בטינגן, נוצר קנטון בזל-שטאדט.
בתקופת מלחמת העולם השנייה היה גל הגירה של מאות אלפי פליטים לשווייץ, ורייהן היה שער-כניסה חשוב, מכיוון גרמניה. עם זאת, בשלב מסוים מעבר הגבול נסגר ועשרות אלפי פליטים יהודיים הופקרו להשמדה. לכן הוקמה אנדרטת רייהן (גר') להנצחת הפליטים, בצומת הרכבות של רייהן. ה"אנדרטה" כוללת מוזיאון והוא היחיד בשווייץ המנציח את הפליטים היהודים בימי השואה. בוסף, הוצבו ברייהן אבני נגף, לזכר מעבר הגבול שנסגר ו-30,000 יהודים שנחסמה כניסתם
ב-1958 הייתה רייהן העיר הראשונה בשווייץ שהעניקה זכות בחירה לנשים.
גאוגרפיה ודמוגרפיה

שטחה של רייהן הוא 10.86 קמ"ר. מתוכם 25.6% משמשים לחקלאות, 25.2% הם שטחים מיוערים, 47.8% הם שטחים בנויים ו-2.1% הם שטחי נהרות ואגמים.
העיר שוכנת על הגדה הימנית של הריין, על גבול שווייץ-גרמניה, בין שפך נהר וויזה אל הריין לבין שפך נהר כרישהונהיגל. היישובים השכנים לרייהן הם: מצפון-מערב, וייל אם ריין (גרמניה); מצפון, לורך (גרמניה); מצפון-מזרח אינצלינגן (גרמניה); מדרום-מזרח, בטינגן (שווייץ) וגרנצך-ווילן (גרמניה); מדרום, בירספלדן (שווייץ) ומדרום-מערב, בזל.
נכון לשנת 2014 מנתה אוכלוסיית רייהן 20,774 תושבים.
הערות שוליים

1 2  משרד הסטטיסטיקה הפדרלי של שווייץ
↑  Manz, Ev (23 July 2010). "Die Wegbereiterin aller Bundesrätinnen". (בגרמנית)
↑  Peer Teuwsen, Gedenkstätte für jüdische Flüchtlinge: Will Riehen sich erinnern?, Die Zeit, ‏11 בנובמבר 2013 (בגרמנית)
↑  ע"פ "אבן נגף", בויקיפדיה הגרמנית
↑  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007536498805171  BnF: cb122013883 (data)  GND: 4049979-0  HDS: 001188  LCCN: n83038617  MusicBrainz: 279d0a38-54a9-4900-8ce8-d3de518383a7  SUDOC: 168946440  VIAF: 159481817   WorldCat (עם VIAF): 159481817 
פסל "מנורת המסילות" - מנורה שעשויה ממסילות ברזל, ומזכירה את הרכבות שהגיעו לרייהן, ויכלו להציל יהודים; אך, היהודים הובלו ברכבות להשמדה
שחור על לבן (סרט, 2007)

| --- | --- |
 בימוי:  תומר הימן
 הופק בידי:  מירי עזרא, צפריר קוחנובסקי
 עריכה:  טלי שמיר-ורצברגר
 מוזיקה:  עידן רייכל
 מדינה:  ישראל
 הקרנת בכורה:  ספטמבר 2007
 משך הקרנה:  50 דקות
 שפת הסרט:  עברית, אנגלית, אמהרית
 סוגה:  סרט תיעודי
 אתר רשמי
 דף הסרט ב־IMDb
 
שחור על לבן הוא סרט תיעודי שביים תומר הימן, ויצא לאקרנים ב-2007. הסרט עוסק במסעו של ההרכב המוזיקלי הפרויקט של עידן רייכל באתיופיה. הסרט הוקרן אף בפסטיבלים שונים ברחבי העולם, בהם פסטיבל הסרטים היהודי בסן פרנסיסקו (אנ'), בוושינגטון (אנ') ובפילדלפיה (אנ').
תקציר העלילה

בינואר 2006 הופיע הפרויקט של עידן רייכל באתיופיה, שם שהה ההרכב במשך חמישה ימים. אל ההרכב הצטרף במאי הסרט, תומר הימן. הסרט התמקד במסעם של חברי הפרויקט, ווגדרס אבי וואסה, שנולד באתיופיה ועלה לישראל, וכברה קסאי, שנולדה בסודאן בעת עליית הוריה מאתיופיה, והיה זה לה הביקור הראשון שם. שיר הנושא של הסרט, "הביתה הלוך חזור", נכתב על ידי עידן רייכל עבור הסרט ובוצע על ידו בסרט עצמו, ואילו בגרסת הסינגל שיצאה בספטמבר 2007, לרגל הקרנת הבכורה של הסרט, בוצעה על ידי כברה קסאי.
הערות שוליים

↑  פוריה גל, רואה שחורים, באתר nrg‏, 12 באוקטובר 2007
↑  שחור על לבן - Tomer Heymann, באתר tomerheymann.com
↑  nrg מעריב, האחים הימן בפסטיבל סרטים בסן פרנסיסקו, באתר nrg‏, 21 ביולי 2008
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
ערך זה הוא קצרמרבנושא סרטים ישראליים. אתם מוזמנים לתרום לוויקיפדיה ו.
ריצ'רד שלבי

ריצ'רד שלבי (באנגלית: Richard Shelby; נולד ב-6 במאי 1934) הוא פוליטיקאי אמריקאי חבר המפלגה הרפובליקנית שכיהן כסנאטור מטעם מדינת אלבמה מ-1987 ועד לפרישתו בראשית ינואר 2023.
ביוגרפיה

שלבי נולד בברמינגהאם שבאלבמה. ב-1957 סיים תואר ראשון באוניברסיטת אלבמה. ב-1963 סיים לימודי LLB במשפטים בבית הספר למשפטים של אלבמה. עבד כתובע עירוני בטסקלוסה.
ב-1970 נבחר לחבר בסנאט המדינה של אלבמה. ב-1978 נבחר מטעם המפלגה הדמוקרטית לנציג המחוז השביעי של אלבמה בבית הנבחרים של ארצות הברית וכיהן במשך ארבע קדנציות מינואר 1979 עד ינואר 1987. בבית הנבחרים נמנה בין הדמוקרטים השמרנים ביותר בקונגרס, והיה חבר בקבוצת דמוקרטים שנהגו פעמים תכופות לעבוד עם ממשל של הנשיא הרפובליקני רונלד רייגן.
ב-1986 נבחר לסנאט של ארצות הברית, מאז נבחר לתקופות כהונה נוספות עוד שש פעמים רצופות. ב-1994, לאחר שהמפלגה הרפובליקנית גרפה את רוב המושבים בקונגרס במסגרת המהפכה הרפובליקנית, עבר שלבי אל שורות הרפובליקנים.
בשנים 2021-2018 הוא מכהן כיושב ראש ועדת ההקצבות של הסנאט. כמו כן הוא מכהן כחבר בוועדת הכללים והניהול וכחבר וועדת הבנקאות, השיכון והעניינים האורבניים. קודם לכן כיהן כיושב ראש ועדת המודיעין של הסנאט (1997–2001) וכיושב ראש ועדת הבנקאות (2003–2007 ו-2015–2017). בסנאט הפגין שלבי דפוס הצבעות שמרני, ולראיה התנגד להפלות, תמך בביטול חוק הגנת החולה וטיפול בר השגה ודחף למינויה של איימי קוני בארט לבית המשפט העליון של ארצות הברית במקומה של רות ביידר גינסבורג.
בפברואר 2021 הכריז שלבי על פרישתו מהחיים הפוליטיים, ועל כך שבבחירות 2022 לא יתמודד לתקופת כהונה נוספת.
נשוי לאנט נוין ואב לשניים.
הערות שוליים

↑  אלכס רוג'רס, GOP Sen. Richard Shelby of Alabama won't run for reelection, באתר CNN‏, 8 בפברואר 2021 (באנגלית)
| --- | --- |
בקרת זהויות :  LCCN: n89108506  SNAC: w67q27fq  US Congress: S000320  VIAF: 65596157   WorldCat (עם VIAF): 65596157
שמואל דוד וולקין

| --- | --- |
אין תמונה חופשית
 לידה:  בין 1890 ל-1910 בלארוס
 פטירה:  1979 תשל"ט
 תקופת הפעילות:  ?–1979 
 תחומי עיסוק:  רבה של לוקאטש  רב קהילת "בית אהרן" בקווינס שבניו יורק
 בת זוג:  צביה, בתם של הרב אברהם סחרוב
 אב:  אהרן וולקין
 
הרב שמואל דוד וולקין (בין 1890 ל-1910 – תשל"ט, 1979) היה רבה של לוקאטש, ולאחר מלחמת העולם השנייה רב קהילת "בית אהרן" בקווינס שבניו יורק.
תולדותיו

נולד בבלארוס, לרב אהרן וולקין שהיה לאחר מכן רבה של פינסק. למד בישיבות מיר, סלבודקה וראדין והיה מתלמידי החפץ חיים. נישא לצביה, בתם של הרב אברהם סחרוב, אב"ד טרובי שליד וילנה, ודאבא, בתו של הרב משה לנדינסקי, ראש ישיבת ראדין. לאחר נישואיו כיהן כרבה של לוקאטש.
במלחמת העולם השנייה הצטרף עם אשתו לתלמידי ישיבת מיר בווילנה, משם נסעו ליפן ולאחר מכן לשאנגחאי שבסין. הוא ואשתו היו היחידים ששרדו את השואה מכל משפחתם. בשלהי המלחמה נולד בנו, חיים.
לאחר המלחמה היגר לארצות הברית והתיישב בשכונת קראון הייטס שבברוקלין. סיפורו של בנו, הנער הפליט שנולד בדרכי הנדודים ושרד, התפרסם בתקשורת האמריקנית.
במשך שנות מלחמת העולם השנייה ולאחריה היה הרב וולקין פעיל בוועד ההצלה. לאחר הגירתו לארצות הברית הקים בה בית כנסת לניצולי השואה. בשנות ה-50 היה חבר נשיאות פועלי אגודת ישראל בארצות הברית וקרא לרבנים "להתמסר בעוד לתעמולה לבנין הארץ". באוגוסט 1960, הוא הביע תמיכה בכניסת פועלי אגודת ישראל לממשלה.
בשנות ה-60 הוא היה אחראי להשגחה על הכשרות באוניות שונות שהפליגו בין ישראל וארצות הברית. בסוף שנות ה-60 היה סגן נשיא אגודת הרבנים.
כיהן כרב קהילת "בית אהרן" בקווינס, שהקים על שם אביו. כמו כן ההדיר את ספרי אביו. חיבר את הספר "רמת שמואל" על התורה שבו מביא עדויות ופירושים מרבו החפץ חיים.
בנובמבר 1978 בכינוס רבנים נגד לחצים של נשיא ארצות הברית ג'ימי קרטר על ישראל צוטט כאומר: "ווי גיוואלד, קורעים חתיכות מארצינו, ארץ ישראל, ואנחנו מחשים".
נפטר בניו יורק בשנת תשל"ט.
בנו, הרב חיים וואלקין, מכהן כמשגיח בישיבת עטרת ישראל. בתו נישאה לרב יחיאל מיכל הלוי שמול משיקגו.
ספריו

רמת שמואל – על התורה
שביבי אור – דברי תורה מהחפץ חיים ומהרב אלחנן וסרמן
| --- | --- |
בקרת זהויות :  NLI: 987007515319305171  VIAF: 121346357   WorldCat (עם VIAF): 121346357
הערות שוליים

↑  הרב ש. וולקין, שערים, 4 באוגוסט 1960
↑  א גרויסע רבנישע חתונה, פינסקער ווארט, 4 במרץ 1932
↑  רשימת הרבנים הפליטים הנמצאים בווילנא, הארץ, 11 במרץ 1940
דרישות שלום מווילנה, הצופה, 12 בינואר 1941
↑  תקועים בשאנחיי, הצופה, 5 באפריל 1942
שוועת בני ישיבה משאנחאי: הצילונו!, הצופה, 6 באוקטובר 1942
↑  כנוס של פא"י בארה"ב, שערים, 29 ביולי 1953
↑  מ. לבל, השתתפות פא"י בכנסיה הגדולה - בדיונים, שערים, 26 ביוני 1954
בתנועה בארצות הברית, שערים, 9 באפריל 1957
↑  בלי עצמאות פא"י לא היו מוקמים מפעליה, שערים, 30 ביוני 1954
↑  מנהיגי פא"י בארה"ב התפטרו לאחר ההצטרפות לממשלה, הצופה, 1 באוגוסט 1960
הרבנים חדש וולקין מביעים תמיכתם בהנהגת התנועה ומכחישים את השקרים בקשר לעמדתם, שערים, 4 באוגוסט 1960
↑  תפילות באנייה יוונית בימים הנוראים, מעריב, 23 באוגוסט 1964
"גריק ליין" תקיים הפלגות סדירות חיפה - ארה"ב, חרות, 14 באוקטובר 1964
שני מטבחים - באנייה יוונית, מעריב, 3 באוגוסט 1969
↑  רבני ארה"ב קוראים לתפילה שה' ירכך את לב קארטר, מעריב, 26 בנובמבר 1978
רמי פיינשטיין

רמי פיינשטיין הוא זמר-יוצר ישראלי אשר הוציא בשנת 2008 את אלבום הבכורה שלו "עניין של לאט" (הד ארצי) בהפקה מוזיקלית של נדב ביטון.
כדי לממן את הפקת האלבום עבד רמי במכירות בקניונים בארצות הברית. השיר שכתב על החוויה הזו- "Something Amazing" (או כפי שהוא מוכר שיר העגלות/שיר הקניונים) מעולם לא שוחרר לרדיו, אך הפך להמנון הלא רשמי של הישראלים העובדים במכירות בקניונים ברחבי העולם. הוא זכה ליותר מ-150,000 השמעות וצפיות ברחבי הרשת.
בשנת 2012 הוציא את אלבומו השני "מישהו חייב להישאר כאן" (היי פידליטי) בהפקה מוזיקלית משותפת עם דן אקרט. משה לוי שימש כיועץ אמנותי. השיר "יום גדול" נבחר לשיר של קבוצת הכדורסל מכבי תל אביב לשנת 2013 וקליפ מיוחד צולם יחד עם שחקני הקבוצה. השיר זכה גם לקליפ אינטראקטיבי בשיתוף פעולה עם חברת אינטרלוד (יוני בלוך).
אלבומו השלישי "231" יצא בשנת 2015 לאחר סיום פרויקט מימון המונים מוצלח בהפקה משותפת עם יוסי פיין. הסינגל הראשון מתוכו "האם גם אז?" זכה להשמעות רבות, נבחר לשיר השבוע ב-88FM ונכנס לרשימת בחירת העורכים ברשת ג'.
בשנים 2016-2018 היה רמי זמר הבית של התכנית &quot;בוקר ספורט&quot; של &quot;סלוצקי ודומינגז&quot;  בערוץ הספורט.
בשנת 2019 היה רמי המופע הפותח בסיבוב ההופעות חורף של ארקדי דוכין שגם ניגן באלבומו הרביעי.
בשנת 2021 הוציא רמי את אלבומו הרביעי והראשון באנגלית "It's Gotta Mean Something"  לאחר סיום פרויקט מימון המונים מוצלח נוסף.
זכה פעמיים בפרס לעידוד היצירה של אקו”ם לתמיכה בהוצאת אלבום.
רמי הופיע במשך 15 שנה רבות ברחבי הארץ ובטורים בחו"ל ואסף קהל מעריצים נאמן. פיינשטיין הוזמן אף להופיע בחו"ל באוניברסיטת ברנדיס שבבוסטון, בקהילות היהודיות בשיקגו, ניו יורק, ניו ג'רזי, אוהיו, צפון קרולינה, לוס אנג'לס, אינדיאנה, קונטיקט ואלבמה. ופעמיים רבות במועדון הפולק-רוק המיתולוגי ה-Bitter End בניו יורק. בשנת 2022 החלו תחנות רדיו בארצות הברית להשמיע את השירים החדשים של רמי באנגלית מתוך האלבום החדש.
| --- | --- |
בקרת זהויות :  NLI: 987007574916905171  MusicBrainz: 49e8c273-f532-4a0b-bb74-3162a89f6d8c
רייד (להקה)

| --- | --- |

 מקום הקמה:  אוקספורד 
 תקופת הפעילות:  מ-1988 
 סוגה:  תבנית:Flatlist
 חברת תקליטים:  קריאיישן רקורדס 
 www.thebandride.com
 חברים
 Andy Bell 
 
Ride היא להקת רוק אנגלית שהוקמה באוקספורד ב-1988. הלהקה מורכבת מהסולנים והגיטריסטים אנדי בל ומארק גרנדר, המתופף לורנס "לוז" קולבר והבסיסט סטיב קוורלט. הלהקה הוכרה כאחד מחלוצות השוגייז, תת-ז'אנר של רוק אלטרנטיבי שהתפתח בבריטניה בתחילת שנות ה-90.
שני האלבומים הראשונים של הלהקה, Nowhere (1990) ו-Going Blank Again (1992), זכו לשבחי המבקרים כשני אלבומי ההשוגייז גדולים בכל הזמנים.
הסינגל המוביל של האלבום השני, "Leave Them All Behind", היה הסינגל המצליח ביותר מבחינה מסחרית של הלהקה, שהגיע למקום ה-9 במצעד הסינגלים הבריטי.
הלהקה התפרקה זמנית ב-1996 לפני יציאת אלבומם הרביעי Tarantula, שזכה לביקורות שליליות. אנדי בל הצטרף לאואזיס ב-1999 התפקיד הבסיסט. רייד התאחדה ב-2014 לסיבוב הופעות חדש, והוציאה גם את האלבומים Weather Diaries (2017), This Is Not a Safe Place (2019) ו-Interplay (2024).
חברים

מארק גרנדר – שירה, גיטרה קצב
אנדי בל – שירה, גיטרה מובילה, קלידים
סטיב קוורלט – בס
לורנס "לוז" קולברט – תופים
דיסקוגרפיה > אלבומי אולפן

| תאריך הוצאה | אלבום | תווית | מיקומי תרשים> בריטניה     | מיקומי תרשים> AUS     | הסמכות |
| --- | --- | --- | --- | --- | --- |
| 15 באוקטובר 1990 | "לשום מקום" | יצירה | 11 | — |  BPI : כסף  |
| 9 במרץ 1992 | "הולך לריק שוב" | יצירה | 5 | 56 |  BPI: זהב  |
| 20 ביוני 1994 | "קרנבל האור" | יצירה | 5 | 32 |  |
| 20 במרץ 1996 | "טרנטולה" | יצירה | 21 | — |  |
| 16 ביוני 2017 | "יומני מזג אוויר" | וויצ'יטה | 11 | — |  |
| 16 באוגוסט 2019 | "זה לא מקום בטוח" | וויצ'יטה | 7 | 78 |  |
| 29 במרץ 2024 | "משחק גומלין" | וויצ'יטה | 8 | — |  |
"—" מציין מהדורות שלא הופיעו בתרשים.
| תאריך הוצאה | כותרת | תווית | מיקומי תרשים> בריטניה     | מיקומי תרשים>  | מיקומי תרשים>  |
| --- | --- | --- | --- | --- | --- |
| 15 בינואר 1990 | "נסיעה" | יצירה | 71 |  |  |
| 2 באפריל 1990 | "לשחק" | יצירה | 32 |  |  |
| 17 בספטמבר 1990 | "נפילה" | יצירה | 34 |  |  |
| 4 במרץ 1991 | "היום לנצח" | יצירה | 14 |  |  |
| 1994 | "לחיות" |  | — |  |  |
| 2002 | "עולה לשידור" |  | — |  |  |
דיסקוגרפיה > אוספים ואלבומי חיים

Smile (1990) Sire/Creation
Grasshopper (1992) Sire/Warner Bros.
"קרנבל קוסמי" (1994) אדוני
Live Light (1995) Mutiny/Elektra
Ride (Box Set) (2001) התנעה
OX4 The Best of Ride (2001) התנעה
Fire Blanks Unreleased Ride Recordings 1988–95 (2001)
הערות שוליים

↑  "The 50 Best Shoegaze Albums of All Time – Page 5". Pitchfork (באנגלית). 24 באוקטובר 2016. נבדק ב-2022-09-02. {{cite web}}:  (עזרה)
↑  Beaumont, Mark (2017-01-06). "The 10 best shoegaze albums ever". NME (באנגלית בריטית). נבדק ב-2022-09-02.
↑  "The 50 best shoegaze albums of all time". faroutmagazine.co.uk (באנגלית אמריקאית). 2019-07-09. נבדק ב-2022-09-02.
↑  "10 Essential Shoegaze Albums That Aren't 'Loveless', PopMatters". PopMatters (באנגלית אמריקאית). 2020-11-12. נבדק ב-2022-09-02.
↑  "Ride | full Official Chart history". Official Charts Company. נבדק ב-24 באוגוסט 2019. {{cite web}}:  (עזרה)
↑  Peaks in Australia:
↑  "Ride - Nowhere". bpi.co.uk. נבדק ב-19 במרץ 2022. {{cite web}}:  (עזרה)
↑  "Ride - Going Blank Again". bpi.co.uk. נבדק ב-19 במרץ 2022. {{cite web}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 463. ISBN 1-904994-10-5.
| --- | --- |
בקרת זהויות :  GND: 10294857-4  ISNI: 0000 0001 1167 2345  LCCN: n92021878  MusicBrainz: 3f575ecd-627d-4f08-a89f-abd46d469c7e  VIAF: 148538374   WorldCat (עם VIAF): 148538374
שמואל הלוי בר סעדיה

רבי שמואל הלוי בר סעדיה היה פוסק הלכה ודיין בתקופת הראשונים, במאה ה-12. כיהן כדיין בבית דינו של הרמב"ם בפוסטאט שבמצרים.
קורותיו

נולד לאביו רבי סעדיה שהיה חכם. פעל במצרים כדיין שלישי בבית דינו של הרמב"ם שהיה אב בית הדין. חביריו לדיינות היו רבי יצחק בר ששון (דיין השני), ורבי מנשה בר יוסף (דיין רביעי). בית הדין תיקן תקנות לכל ארץ מצרים. למשל, בשנת ד'תתקמ"ז (1186) תיקן שכל ענייני הנישואין והגירושין ייעשו על פי רבני המקום שבקיאים בדינים אלו. כמו כן, בית הדין חיזק את הנשים לטבול במקווה לאחר ימי הנידה, כהלכה. השתמרו מעל עשרה פסקי דין מהרמב"ם שרבי שמואל הלוי מצטרף לדעתו. בית הדין עסק גם ביחס לקראים.
בתקופה מסוימת חתם אחר הרמב"ם כדיין שני ללא חתימתו של חבירו רבי יצחק בר ששון. ופעמים חתם כדיין שני לפני חבירו רבי יצחק בר ששון. ישנה השערה קרובה שרכש פירוש ספר במדבר של רב שמואל בן חופני גאון. יש הסבורים שבנו הוא רבי שלמה שהעתיק קטעים מפירוש המשניות לרמב"ם.
בגניזה הקהירית נשמרו עשרות כתבים שהעתיק.
הערות שוליים

↑  ראו שו"ת המרב"ם מהד' ירושליחם ספר נשים סימן קפג שחתם שם אביו "ר' סעדיה זצו"ל".
↑  ראו שו"ת הרמב"ם סימן שמח; ובמהד' מכון ירושלים סימן רל.
↑  ראו שו"ת הרמב"ם מהד' ירושלים ספר נשים סי' קסז.
↑  ראו שו"ת הרמב"ם מהד' ירושלים ספר נשים סימן רלד.
↑  ראו לדוגמה שו"ת הרמב"ם מכון ירושלים ספר נשים סי' קפד.
1 2  ראו שו"ת הרמב"ם מהד' ירושלים ספר נשים סי' קסד.
↑  ראו: הורביץ, קטלוג קטעי גניזת קהיר חלק ב מס' 30.
↑  ראו: ששון, מחקר מקיף עמ' 30 הערה 32.
↑  ראו תורתן של גאונים חלק ו עמ' קעז.
רמי צור

| --- | --- |

רמי צור, 2013
 לידה:  3 בפברואר 1977 (בן 47) ברקלי, ארצות הברית 
 מידע כללי
 מדינה:  ארצות הברית 
 משקל:  77 ק"ג 
 גובה:  1.75 מטרים
 ספורט
 ענף ספורט:  קאנו/קיאק 
 
רמי צור (נולד ב-23 בפברואר 1977) הוא קיאקיסט ישראלי-אמריקאי.
חייו

צור נולד בארצות הברית ואומץ על ידי משפחתו הישראלית כשהיה תינוק, הוא החל להתאמן בשייט קיאקים בשנת 1987, בשנת 1995 הוא השתתף באליפות העולם לצעירים שנערכה ביפן ודורג במקום הרביעי.
צור הבטיח את מקומו במשלחת הישראלית לאולימפיאדת סידני, הוא התחרה יחד עם רועי ילין בקיאק זוגי למרחק 1000 מטרים ודורג במקום ה-13 ובקיאק זוגי למרחק 500 מטרים שבו דורג במקום ה-16.
לאחר שלא מצא את עצמו את מבחינה מקצועית בישראל צור חזר לארצות הברית והחל להתחרות למענה, בשנת 2002 הוא זכה במדליית זהב בתחרות גביע העולם שנערכה בגרמניה באותה שנה באליפות העולם בסביליה הוא סיים במקום השישי.
צור הבטיח את מקומו במשלחת האמריקאית לאולימפיאדת אתונה, הוא התחרה בקיאק יחיד למרחק 500 ודורג במקום העשירי. לאחר האולימפיאדה צור נפצע בעמוד השדרה וכתוצאה מניתוח הוא היה מושבת למשך שלושה חודשים. צור ניצח במבחנים האמריקאים בשנת 2006 ובשנת 2007 והבטיח את מקומו במשלחת האמריקאית לאולימפיאדת בייג'ינג.
שייקר

ערך זה עוסק בכלי ערבוב משקאות. אם התכוונתם לחבר בכת נוצרית, ראו .
שייקר, ג'יגר וכפית ערבוב לקוקטיילים
שייקר הוא אביזר בר המשמש להכנת קוקטיילים באמצעות ניעור או ערבוב.
אופן השימוש

מרכיבי הקוקטייל נמזגים לתוך השייקר, מנוערים יחד בין 5 ל-20 שניות ונמזגים או מסוננים לכוס, דרך מסננת השייקר או דרך מסננת קוקטיילים. בקוקטיילי מרטיני מערבבים את הנוזלים עם כפית ערבוב לקוקטיילים למשך זמן קצר ביותר כדי להימנע ממהילת האלכוהול במים.
זמן הניעור או ערבוב משפיע על חוזק המשקה, ככל שמנערים או מערבבים זמן רב יותר, הקרח שבשייקר נמס ומוהל את המשקה.
סוגי שייקרים

ישנם ארבעה סוגים של שון קוגנים:
שייקר בוסטון - שייקר בן 2 חלקים המכיל גוף מתכת וכוס ערבוב מזכוכית או פלסטיק. ניתן לסנן בשייקר זה בעזרת כוס הזכוכית או בעזרת מסננת נפרדת.
שייקר צרפתי - שייקר בן 2 חלקים המכיל גוף מתכת ופקק מתכת. שייקר זה מצריך שימוש במסננת נפרדת והוא הפחות נפוץ מבין השלושה.
שייקר קובלר - שייקר מתכתי בן 3 חלקים הכוללים גוף, מכסה רחב ובו מסננת מובנית ופקק שניתן להשתמש בו גם למדידת נפח בעת הוספת מרכיבי הקוקטייל לשייקר.
שייקר פלסטיק - שייקר שכל חלקיו (כוס בעלת תכולה של חצי ליטר, מסננת ומכסה עם פקק) עשויים מפלסטיק. משמש, בין היתר, לערבוב מי גבינה עם מים רגילים לצורך יצירת שייק חלבון.
ריצ'רד שיף

| --- | --- |

ריצ'רד שיף, 2012
 לידה:  27 במאי 1955 (בן 69) בת'סדה, מרילנד, ארצות הברית ארצות הברית
 מדינה:  ארצות הברית ארצות הברית
 תקופת הפעילות:  מ-1983 
 מקום לימודים:  הסיטי קולג' של ניו יורק  סטודיו ויליאם אספר 
 בן או בת זוג:  שיילה קלי (1996–?) 
 פרסים והוקרה:  פרס אמי לשחקן המשנה הטוב ביותר בסדרת דרמה (2000) 
 http://officialrichardschiff.com/
 פרופיל ב-IMDb
 
ריצ'רד שיף (באנגלית: Richard Schiff; נולד ב-27 במאי 1955) הוא שחקן, קומיקאי ובמאי יהודי-אמריקאי. גילם את טובי זיגלר בסדרת הדרמה "הבית הלבן" ששודרה בין השנים 1999–2006 ברשת הטלוויזיה האמריקאית NBC, וזכה בפרס אמי על תפקידו. שיף עבד לראשונה כבמאי כשביים את פרק 107 באותה סדרה.
ביוגרפיה

שיף נולד בבת'סדה שבמרילנד למשפחה יהודית. לשיף שלושה אחים, אחד מהם הוא המפיק פול שיף (אנ'). אמו שרלוט עבדה בתחום הפרסום והטלוויזיה. אביו אדוארד היה עורך דין מקרקעין. שיף נשר מבית הספר התיכון. בשנת 1973 למד זמן קצר בסיטי קולג' של ניו יורק (CCNY), אבל לא סיים את לימודיו. הוא עבר לקולורדו שם מצא תעסוקה בחיתוך עצי הסקה. כשחזר לניו יורק ב-1975 הוא החל ללמוד משחק בסיטי קולג' של ניו יורק והתקבל למסגרת תוכנית התיאטרון שלהם.